**P O T V R D E N I E**

**o zdaniteľných príjmoch fyzickej osoby zo závislej činnosti a ďalších údajoch podľa § 39 ods. 5 zákona č. 595/2003 Z. z. o dani z príjmov v znení neskorších predpisov (ďalej len „zákon“) za zdaňovacie obdobie**

**2018**

Peňažné údaje sa vypĺňajú v eurách s presnosťou na eurocenty **Opravné**1) ☐

|  |  |  |  |  |  |  |
| --- | --- | --- | --- | --- | --- | --- |
| 1. **Údaje o zamestnancovi** | | | | | | |
| Priezvisko | | Meno | | Rodné číslo (ak daňovník nemá rodné číslo, uvedie sa dátum narodenia) | | |
| Titul (pred menom) | | | Titul (za priezviskom) | | | |
| **Adresa trvalého pobytu** | | | | | | |
| Ulica | Súpisné/orientačné číslo | | | | PSČ | |
| Obec | | | Štát | | | |
| Zamestnanec je daňovníkom s obmedzenou daňovou povinnosťou podľa zákona  a príslušnej zmluvy o zamedzení dvojitého zdanenia (vyznačí sa x) | | | | | | ☐ |

ň

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 1. **Údaje o zdaniteľných príjmoch a ďalšIe údaje** | | | | | | | | | | | |
| **01** | | **Úhrn vyplatených zdaniteľných príjmov** zo závislej činnosti (§ 5 zákona), okrem príjmov, z ktorých sa daň vyberá zrážkou podľa § 43 zákona | | | | | | | | |  |
| 01a | | z toho | úhrn príjmov plynúcich na základe dohôd o prácach vykonávaných mimo pracovného pomeru | | | | | | | |  |
| 01b | | úhrn príjmov plynúcich zo zdrojov v zahraničí, pri ktorých sa postupuje podľa § 45 zákona | | | | | | | |  |
| 01c | | zdaniteľné príjmy poskytnuté formou produktov vlastnej výroby | | | | | | | |  |
| 01d | | zdaniteľné príjmy vyplatené v júni pri príležitosti obdobia letných dovoleniek2) | | | | | | | |  |
| 01e | | zdaniteľné príjmy vyplatené v decembri pri príležitosti vianočných sviatkov3) | | | | | | | |  |
| **02** | | **Poistné a príspevky** celkom (r. 02a + r. 02b + r. 02c) | | | | | | | | |  |
| 02a | | z toho úhrn poistného | | na sociálne poistenie (zabezpečenie) | | | | | | |  |
| 02b | | na zdravotné poistenie | | | | | | |  |
| 02c | | na sociálne, zdravotné poistenie, ktoré sa viaže k príjmom uvedeným na r. 01b | | | | | | |  |
| **03** | | **Čiastkový základ dane** (r. 01 – r. 02) | | | | | | | | |  |
| **04** | | **Úhrn preddavkov na daň** zrazených podľa § 35 zákona (bez uplatnenia daňovéhobonusu) | | | | | | | | |  |
|  | | | | | | | | | | |  |
| **05** | Úhrn príjmov oslobodených od dane podľa § 5 ods. 7 písm. k) zákona (max. 200 €) | | | | | | | | |  | |
| **06** | Úhrn príjmov oslobodených od dane podľa § 5 ods. 7 písm. l) zákona (max. 2 000 €) | | | | | | | | |  | |
| **07** | Suma peňažného plnenia oslobodená od dane podľa § 5 ods. 7 písm. n) zákona (max. 500 €) | | | | | | | | |  | |
| **08** | Suma peňažného plnenia oslobodená od dane podľa § 5 ods. 7 písm. o) zákona (max. 500 €) | | | | | | | | |  | |
| **09** | Suma nezdaniteľnej časti základu dane na daňovníka podľa § 11 ods. 2 písm. a) zákona | | | | | | | | | |  |
| **10** | Suma zamestnávateľom zrazených príspevkov na doplnkové dôchodkové sporenie | | | | | | | | | |  |
| **11** | Zúčtované a vyplatené za mesiace (uvedie sa číselné označenie mesiacov) | | | | |  | | | | | |
| **12** | Priemerný mesačný zárobok (funkčný plat) zamestnanca potrebný na účely oslobodenia sumy uvedenej  na r. 07 ....................................€, a na účely oslobodenia sumy uvedenej na r. 08 ................................... €.  Doba trvania zamestnania k 30. aprílu: ......................mesiacov, k 31. októbru: ..........................mesiacov. | | | | | | | | | | |
| **13** | Úhrnná suma nepeňažného plnenia na ubytovanie poskytnutého v zdaňovacom období 2018, na ktoré sa vzťahuje oslobodenie od dane podľa § 5 ods. 7 písm. p) a § 52zu zákona (najviac 60 € mesačne) | | | | | | | |  | | |
|  | | | | | | | | | | | |
| **Údaje o priznanom a vyplatenom daňovom bonuse podľa § 33 zákona** | | | | | | | | | | | |
| **14** | Meno a priezvisko dieťaťa | | | | Rodné číslo | | Kal. mesiace | Suma | | | |
|  | | | |  | |  |  | | | |
|  | | | |  | |  |  | | | |
|  | | | |  | |  |  | | | |
|  | | | |  | |  |  | | | |
| **SPOLU:** | | | | | | |  | | | |

|  |
| --- |
| 1. **Údaje o zamestnávateľovi** |

|  |
| --- |
| Priezvisko a meno, ak ide o fyzickú osobu; obchodné meno alebo názov, ak ide o právnickú osobu; DIČ: |
| Adresa trvalého pobytu, ak ide o fyzickú osobu; sídlo, ak ide o právnickú osobu: |

V ............................................ Dňa:............................

Vypracoval: ............................... Telefónne číslo: .......................

.......................................................................

Podpis a odtlačok pečiatky zamestnávateľa

1. Vyznačí sa krížikom, ak zamestnávateľ vystavuje opravné potvrdenie podľa § 40 ods. 7 zákona.
2. § 118 ods. 4 písm. a) Zákonníka práce v znení zákona č. 63/2018 Z. z., § 20 ods. 1 písm. f) zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 63/2018 Z. z., § 142 ods. 1 písm. g) zákona č. 55/2017 Z. z. o štátnej službe a o zmene a doplnení niektorých zákonov v znení zákona č. 63/2018 Z. z.

§ 118 ods. 4 písm. b) Zákonníka práce v znení zákona č. 63/2018 Z. z., § 20 ods. 1 písm. g) zákona č. 553/2003 Z. z. v znení zákona č. 63/2018 Z. z.

§ 142 ods. 1 písm. h) zákona č. 55/2017 Z. z. v znení zákona č. 63/2018 Z. z.

**Poučenie**

**na vyplnenie potvrdenia o zdaniteľných príjmoch fyzickej osoby zo závislej činnosti a ďalších údajoch podľa § 39 ods. 5 zákona č. 595/2003 Z. z. o dani z príjmov v znení neskorších predpisov (ďalej len „zákon“) za zdaňovacie obdobie**

Zamestnávateľ, ktorý je platiteľom dane (ďalej len „zamestnávateľ“), je povinný za obdobie, za ktoré zamestnancovi vyplácal zdaniteľný príjem, vystaviť potvrdenie o zdaniteľných príjmoch fyzickej osoby zo závislej činnosti (ďalej len „potvrdenie“) z údajov uvedených na mzdovom liste, prípadne v evidencii podľa § 39 ods. 4 zákona, ktoré sú rozhodujúce na výpočet základu dane, preddavkov na daň, dane, na priznanie zamestnaneckej prémie a na priznanie daňového bonusu za príslušné zdaňovacie obdobie. Zamestnávateľ potvrdenie doručí zamestnancovi najneskôr do:

1. 10. marca zdaňovacieho obdobia, v ktorom zamestnanec podáva daňové priznanie, alebo
2. 10. februára po skončení zdaňovacieho obdobia, v ktorom alebo za ktoré zamestnávateľ vyplatil príjem   
   zo závislej činnosti zamestnancovi, ktorý žiada o vykonanie ročného zúčtovania iného zamestnávateľa,   
   ak o vystavenie dokladu požiada najneskôr do 5. februára po skončení zdaňovacieho obdobia.

Zamestnávateľ vystaví a doručí potvrdenie zamestnancovi aj vtedy, ak tomuto zamestnancovi v zdaňovacom období poskytol len nepeňažné plnenie formou produktov vlastnej výroby oslobodené od dane podľa § 5 ods. 7 písm. k) zákona, ktoré sa uvádza na r. 05 tohto potvrdenia alebo zamestnancovi vyplatil len príjmy poskytnuté ako sociálna výpomoc, oslobodené od dane podľa § 5 ods. 7 písm. l) zákona, ktoré sa uvádzajú na r. 06 tohto potvrdenia   
alebo nepeňažné plnenie na ubytovanie [§ 5 ods. 7 písm. p) v nadväznosti na § 52zu zákona], ktoré sa uvádza   
na r. 13 tohto potvrdenia.

Ak zamestnávateľ alebo zamestnanec zistil, že potvrdenie podľa § 39 ods. 5 zákona obsahuje nesprávne údaje, zamestnávateľ vystaví opravné potvrdenie do konca mesiaca nasledujúceho po mesiaci, v ktorom zistil, že potvrdenie obsahuje nesprávne údaje alebo do konca mesiaca nasledujúceho po mesiaci, v ktorom zamestnávateľa na túto chybu zamestnanec upozornil. V potvrdení zamestnávateľ vyznačí, že ide o opravné potvrdenie.

1. **Údaje o zamestnancovi**

Zamestnávateľ vyplní údaje o zamestnancovi podľa predtlače.

1. **Údaje o zdaniteľných príjmoch a ďalšie údaje**

**Na riadku 01** sa uvádza úhrn vyplatených zdaniteľných príjmov zo závislej činnosti (peňažných   
aj nepeňažných), okrem príjmov, z ktorých sa daň vyberá zrážkou podľa § 43 zákona. Do úhrnu príjmov sa uvedú   
aj nepeňažné príjmy podľa § 5 zákona, z ktorých nebolo možné v zdaňovacom období zraziť preddavok na daň   
[§ 35 ods. 3 písm. a) zákona].

**Na riadku 01a** sa uvádza úhrn zdaniteľných príjmov zo závislej činnosti, ktoré zamestnancovi plynuli   
na základe dohôd o prácach vykonávaných mimo pracovného pomeru podľa zákona č. 311/2001 Z. z. Zákonník práce v znení neskorších predpisov, pričom tieto príjmy sú zahrnuté v sume aj na r. 01.

**Na riadku 01b** sa uvádza úhrn zdaniteľných príjmov zo závislej činnosti zo zdrojov v zahraničí,   
pri ktorých sa postupuje podľa § 45 zákona a zamestnancovi plynuli od zamestnávateľa, ktorý potvrdenie vystavuje. Uvedené príjmy sú zahrnuté v sume aj na r. 01.

**Na riadku 01c** zamestnávateľ, ktorého predmetom činnosti je poľnohospodárska výroba, uvádza úhrnnú sumu zdaniteľného príjmu poskytnutého zamestnancovi formou produktov vlastnej výroby. Na tomto riadku sa neuvádzajú príjmy oslobodené od dane podľa § 5 ods. 7 písm. k) zákona, ktoré zamestnávateľ uvádza na r. 05 tohto potvrdenia.

**Na riadku 01d** sa uvádza suma zdaniteľného peňažného plnenia vyplatená podľa osobitných predpisov v mesiaci jún pri príležitosti obdobia letných dovoleniek, pričom tieto príjmy sú zahrnuté v sume aj na r. 01. Na r. 01d sa neuvádza suma oslobodená od dane podľa § 5 ods. 7 písm. n) zákona, ktorú zamestnávateľ uvádza na r. 07 tohto potvrdenia. Peňažné plnenie poskytnuté pri príležitosti obdobia letných dovoleniek možno prvýkrát oslobodiť   
od dane až v mesiaci jún 2019, preto sa r. 07 za zdaňovacie obdobie 2018 nevypĺňa.

**Na riadku 01e** sa uvádza suma zdaniteľného peňažného plnenia vyplatená podľa osobitných predpisov v mesiaci december pri príležitosti vianočných sviatkov, pričom tieto príjmy sú zahrnuté v sume aj na r. 01. Na r. 01e sa neuvádza suma oslobodená od dane podľa § 5 ods. 7 písm. o) zákona, ktorú zamestnávateľ uvádza na r. 08 (oslobodenie možno prvýkrát uplatniť v mesiaci december 2018).

**Na riadku 02** sa uvádza úhrn poistného a príspevkov, ktoré je povinný platiť zamestnanec (§ 5 ods. 8 zákona)   
podľa zákona č. 461/2003 Z. z. o sociálnom poistení v znení neskorších predpisov, zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z.o poisťovníctve a o zmene a doplnení niektorých zákonov v znení neskorších predpisov, zákona č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov alebo príspevkov na zahraničné poistenie zamestnanca, na ktorého sa vzťahuje povinné zahraničné poistenie rovnakého druhu. Poistné a príspevky sa uvádzajú aj na riadkoch 02a, 02b, 02c, a to v členení na sociálne poistenie (zabezpečenie), zdravotné poistenie, sociálne a zdravotné poistenie viažuce sa k príjmom zdaňovaným v zahraničí.

**Na riadku 03** sa uvádza suma čiastkového základu dane podľa § 5 ods. 8 zákona.

**Na riadku 04** sa uvádza úhrn zrazených preddavkov na daň podľa § 35 zákona zo zdaniteľných príjmov   
zo závislej činnosti.

**Na riadku 05** sa uvádza príjem oslobodený od dane podľa § 5 ods. 7 písm. k) zákona. Vymedzené nepeňažné plnenie môže byť oslobodené od dane z príjmov fyzickej osoby najviac v úhrnnej výške   
200 eur ročne od všetkých zamestnávateľov.

**Na riadku 06** sa uvádza príjem poskytnutý ako sociálna výpomoc, ktorý je podľa § 5 ods. 7 písm. l) zákona oslobodený od dane najviac v úhrnnej výške 2 000 eur ročne len od jedného zamestnávateľa.

**Na riadku 07** sa uvádza suma peňažného plnenia vyplatená podľa osobitných predpisov v mesiaci jún   
pri príležitosti obdobia letných dovoleniek, na ktorú sa vzťahuje oslobodenie podľa § 5 ods. 7 písm. n) zákona, najviac v úhrne 500 eur. Na uplatnenie oslobodenia od dane je potrebné, aby zamestnanec súčasne spĺňal dve podmienky a to peňažné plnenie mu bolo vyplatené najmenej v ustanovenej výške a k 30. aprílu príslušného roka mal u rovnakého zamestnávateľa nepretržite odpracovaných aspoň 24 mesiacov. Za zdaňovacie obdobie 2018 sa r. 07 nevypĺňa, nakoľko peňažné plnenie vyplatené pri príležitosti obdobia letných dovoleniek možno prvýkrát oslobodiť od dane v mesiaci jún 2019.

**Na riadku 08** sa uvádza suma peňažného plnenia vyplatená podľa osobitných predpisov v mesiaci december   
pri príležitosti vianočných sviatkov, na ktorú sa vzťahuje oslobodenie podľa § 5 ods. 7 písm. o) zákona v nadväznosti na § 52zr ods. 2, najviac v úhrnnej výške 500 eur. Na uplatnenie oslobodenia od dane je potrebné okrem iného, aby zamestnanec mal k 31. októbru príslušného roka, u rovnakého zamestnávateľa, nepretržite odpracovaných aspoň 48 mesiacov.

**Na riadku 09** sa uvádza suma nezdaniteľnej časti základu dane na daňovníka, na ktorú zamestnávateľ prihliadol v zdaňovacom období.

**Na riadku 10** sa uvádza úhrnná suma zamestnávateľom zrazených príspevkov na doplnkové dôchodkové sporenie, ktoré za zamestnanca odvádzal zamestnávateľ.

**Na riadku 11** sa uvádza číselné označenie kalendárnych mesiacov, ku ktorým sa viažu sumy uvedené   
na r. 01 až 14 tohto potvrdenia.

**Riadok 12** sa vypĺňa len vtedy, ak je vyplnený r. 07 alebo r. 08. Na r. 12 sa uvádzajú sumy priemerného mesačného zárobku (funkčného platu) zamestnanca (§ 134 Zákonníka práce v znení neskorších predpisov, § 29 ods. 2 zákona   
č. 553/2003 Z. z. v znení neskorších predpisov, § 160 ods. 2 zákona č. 55/2017 Z. z.), ktoré sú rozhodujúcim ukazovateľom pri aplikácii § 5 ods. 7 písm. n) alebo o) zákona a uvádza sa aj doba zamestnania k 30. aprílu   
a 31. októbru príslušného kalendárneho roka, t. j. počet kalendárnych mesiacov nepretržitého trvania pracovnoprávneho (štátnozamestnaneckého) vzťahu zamestnanca u tohto zamestnávateľa.

**Na riadku 13** zamestnávateľ, ktorého prevažujúca činnosť je výroba vykonávaná vo viaczmennej prevádzke, uvedie úhrnnú sumu nepeňažného plnenia poskytnutého za účelom zabezpečenia ubytovania zamestnanca podľa § 19 ods. 2 písm. s) druhého bodu zákona, ktoré v zdaňovacom období 2018 poskytol zamestnancovi (zamestnávateľ v priebehu roka 2018 z tohto nepeňažného plnenia zrážal preddavok na daň podľa § 35 zákona) a na ktoré sa vzťahuje oslobodenie od dane podľa § 5 ods. 7 písm. p) a § 52zu ods. 1 zákona. Jedná sa o nepeňažné plnenie v úhrnnej sume najviac 60 eur mesačne, ktoré sa určí v pomernej výške podľa počtu dní, v ktorých bolo zabezpečené ubytovanie v príslušnom kalendárnom mesiaci roka 2018, pričom táto suma je uvedená aj na r. 01 tohto potvrdenia. Oslobodenie tohto nepeňažného plnenia možno uplatniť pri vykonaní ročného zúčtovania preddavkov na daň   
za zdaňovacie obdobie roku 2018 alebo pri podaní daňového priznania (§ 32 zákona) po 31.12.2018 a to tak,   
že o sumu uvedenú na riadku 13 tohto potvrdenia sa zníži úhrn zdaniteľných príjmov zo závislej činnosti na r. 01 ročného zúčtovania preddavkov na daň alebo na r. 36 daňového priznania typ A alebo na r. 38 daňového priznania typ B.

**Na riadku 14** sa uvádza meno, priezvisko a rodné číslo (dátum narodenia, ak dieťa nemá rodné číslo) vyživovaného dieťaťa (detí), žijúceho so zamestnancom v domácnosti, na ktoré si zamestnanec uplatňoval daňový bonus podľa § 33 zákona. Uvádza sa aj číselné označenie mesiacov, za ktoré zamestnávateľ zamestnancovi vyplatil daňový bonus a úhrnná suma daňového bonusu, ktorú zamestnávateľ zamestnancovi vyplatil v zdaňovacom období. Ak zamestnanec uplatňuje daňový bonus na viac ako 4 deti, v rovnakom členení ako je uvedené na r. 14, sa uvedú ostatné vyživované deti na druhej strane potvrdenia.

1. **Údaje o zamestnávateľovi**

Zamestnávateľ vyplní údaje o zamestnávateľovi podľa predtlače.